కపూర్తలా జిల్లా

పంజాబు రాష్ట్ర 24 జిల్లాలలో కపూర్తలా జిల్లా (డొయాబీ: ਕਪੂਰਥਲਾ ਜ਼ਿਲਾ) ఒకటి. కపూర్తలా పట్టణం ఈ జిల్లాకు కేంద్రం. వైశాల్యం, జనసంఖ్యల పరంగా కపూర్తలా, రాష్ట్రంలో చిన్న జిల్లాగా గుర్తింపు పొందింది. 2001 గణాంకాలను అనుసరించి కపూర్తలా జనసంఖ్య 7,54,521. ఈ జిల్లా దూరదూరంగా ఉన్న రెండు వేరువేరు ముక్కలుగా ఉంటుంది. ఒకటి కపూర్తలా -సుల్తాన్‌పూర్ లోఢీ కాగా, రెండవది ఫగ్వారా తాలూకా.

భౌగోళికం 
కపూర్తలా- సుల్తాన్‌పూర్ లోఢి భాగం 31° 07', 31° 22' ఉత్తర అక్షాంశం, 75° 36 తూర్పురేఖాంశంలో ఉంది. జిల్లా తూర్పు సరిహద్దులో హోషియార్‌పూర్, గుర్‌దాస్‌పూర్, అమృత్‌సర్, పశ్చిమ సరిహద్దులో బియాస్ నది, దక్షిణ సరిహద్దులో సట్లెజ్ నది, జలంధర్, హోషియార్‌పూర్ జిల్లాలు ఉన్నాయి.

విభాగాలు 
జిల్లా 3 ఉపవిభాగాలుగా విభజించబడింది: కపూర్తలా, ఫగ్వారా, సుల్తాంపూర్ లోఢి. మొత్తం వైశాల్యం 1633 చ.కి.మీ. కపూర్తలా తాలూకా వైశాల్యం 909.09 చ.కి.మీ.పగ్వారా వైశాల్యం 304.05 చ.కి.మీ., సుల్తాన్‌పూర్ లోఢీ వైశాల్యం 451.0 చ.కి.మీ.

ఆర్ధికం 
జిల్లా అధికంగా వ్యవసాయం మీద ఆధారపడి ఉంది. గోధుమ, వడ్లు, చెరుకు, ఉర్లగడ్డలు, మొక్కజిన్నాలు. కపూర్తలా ప్రధాన భూభాగం కలి- బెయిన్ మద్య ఉంది. దీనిని బెట్ ప్రాంతం అంటారు. ఈ ప్రాంతం తరచూ వరదలకు గురౌతూ ఉంటుంది. నీరు నిలవడం భూమిలో క్షారగుణం అధికమవడం వంటి సమస్యలను ఈ ప్రాంతం ఎదుర్కొంటూ ఉంటుంది. వరదల నుండి రక్షణ కొరకు " ధుస్సి బంధ్ " అనే నిర్మాణాన్ని బియాస్ నది ఎడమ తీరంలో నిర్మించబడింది. ఇది ఈ ప్రాంతాన్ని వరద తీవ్రత నుండి రక్షిస్తూ ఉంది. ఈ జిల్లాభూభాగం అంతా సారవంతమైన భూభాగం కలిగి ఉంది. దక్షిణతీరంలో ఉన్న నల్లరేగడి భూమిని " దిన్నా " ( ఇసుక, బంకమట్టి) అంటారు. పంజాబీ మైదాన వాతావరణం జిల్లా అంతటా ఉంటుంది. జిల్లాలో ఉపౌష్ణమండల వర్షపాతం ఉంటుంది. విస్తారంగా పంటలు పండే భూమి కనుక జిల్లాలో అరణ్యాలు, వన్యమృగాలకు అంతగా అవకాశం లేదు.

2001 లో గణాంకాలు

మూలాలు

బయటి లింకులు 

Kapurthala District websit

పంజాబ్ జిల్లాలు